kalixlouiis/myanmar-wikipedia-corpus huggingface dataset:
၁၃-၆-၁၉၆၄ ရက်နေ့ တွင်ခုတင်(၂၀၀) ဆံ့ အထူးကုဆေးရုံကြီးအဖြစ် ဖွင့်လှစ်ကာ သခင်မြပန်းခြံရှိ အလုပ်သမားဆေးရုံအား အဆိုပါ ဆေးရုံသစ်ကြီးသို့ ရွှေ့ပြောင်းခဲ့သည်။
၁၉၉၈ ခုနှစ်၊ မတ်လတွင် ခုတင်(၂၅၀) ဆံ့ အဖြစ် တိုးချဲ့ နိုင်ခဲ့သည်။
မန္တလေးအလုပ်သမားဆေးရုံကြီး ၁၉၉၀ ပြည့်နှစ်၊မေလ(၁၅) ရက်နေ့၌ မန္တလေးမြို့ အရှေ့ ပြင်ရပ်တွင် ခုတင်(၁၅၀)ဆံ့ မန္တလေး အလုပ်သမား ဆေးရုံကြီးကို ဖွင့်လှစ်ခဲ့သည်။
ထန်းတပင်တီဘီရောဂါကုဆေးရုံ ၂၀၀၃ ခုနှစ်၊ ဧပြီလ (၂၀) ရက် နေ့၌ ထန်းတပင်မြို့၊ ရန်ကုန်-ပုသိမ်-အေဝးပြေးလမ်းမကြီးဘေးတွင် ခုတင်(၁၀၀) ဆံ့ တီဘီရောဂါကု အလုပ်သမား ဆေးရုံကြီးကို ဖွင့်လှစ်ခဲ့သည်။
စီမံကိန်းအား လက်ရှိအကောင်အထည်ဖော်နေမှုအခြေအနေ ၂၀၁၁ ခုနှစ်၊ ဩဂုတ်လ(၃၁) ရက်နေ့ထိ နပြေည်တော်တွင် ရုံးချုပ်နှင့် ရန်ကုန်၊မန္တလေး၊ ပဲခူးတိုင်းဒေသကြီးများတွင် တိုင်းရုံး(၃)ရုံး၊ မြို့နယ် လူမှုဖူလုံရေးရုံးခွဲ (၇၇)ရုံး၊ မြို့နယ် လူမှုဖူလုံရေး ဆေးခန်း(၉၃)ခန်း၊ အလုပ်သမားဆေးရုံကြီး(၃)ရုံတို့တွင် ရုံးဝန်ထမ်းပေါင်း(၈၃၃)ဦး၊ ဆေးဘက်ဆိုင်ရာ ဝန်ထမ်းပေါင်း (၉၂၆) ဦး၊ စုစုပေါင်း (၁၇၅၉)ဦးတို့ဖြင့်စီမံကိန်းကို အကောင်အထည်ဖော်ဆောင်ရွက် လျက်ရှိသည်။
လူမှုဖူလုံရေးစီမံကိန်းအား အကောင်အထည်ဖော်ရာတွင် ရန်ကုန်တိုင်းဒကြေီး၊ မန္တလေးတိုင်း ဒေသကြီးနှင့် ပဲခူးတိုင်းဒေသကြီးတို့တွင် တိုင်းအဆင့် ရုံး(၃)ရုံးနှင့်၊ ချင်းပြည်နယ်မှအပ ကျန်ပြည်နယ်နှင့် တိုင်းဒေသကြီး(၁၃)ခုရှိ မြို့နယ်ပေါင်း (၁၁၀) မြို့နယ်တွင် လူမှုဖူလုံရေးရုံးခွဲပေါင်း(၇၇)ရုံးဖြင့် အကောင် အထည်ဖော်လျက်ရှိပြီး အာမခံအလုပ်သမားများ၏ အခြေခံကျန်းမာရေးစောင့်ရှောက်မှုအတွက် မြို့နယ် လူမှုဖူလုံရေးဆေးခန်း (၉၃) ခန်းနှင့် အဆင့်မြင့် ကုသခြင်းများအတွက် အလုပ်သမားဆေးရုံကြီး (၃) ရုံ တို့ဖြင့် ကျန်းမာရေးစောင့်ရှောက်မှုများ ဆောင်ရွက်ပေးလျက်ရှိသည်။
ထိုကဲ့သို့ ရုံးလုပ်ငန်းများနှင့် ကျန်းမာရေးစောင့်ရှောက်မှုများ ဆောင်ရွက်နိုင်ရန် ရုံးဘက်ဆိုင်ရာ ဝန်ထမ်းပေါင်း(၁၁၈၀)ဦး ခွင့်ပြုထားသည့် အနက်(၈၃၃)ဦးဖြင့် လည်းကောင်း၊ ဆေးဘက်ဆိုင်ရာ ဝန်ထမ်းပေါင်း(၁၄၄၆) ဦး ခွင့်ပြုထားသည့် အနက် (၉၂၆)ဦးဖြင့်လည်းကောင်း၊ အင်အား(၈၈၇) ဦး လျော့နည်းလျက် စီမံကိန်းကို အကောင်အထည်ဖော်ဆောင်ရွက် လျက်ရှိသည်။
ဆက်သွယ်ရန် လိပ်စာ ရုံးအမှတ် (၅၁)၊ အလုပ်သမားဝန်ကြီးဌာန၊ နေပြည်တော်။
အီးမေး chairman-ssb@myanmar.com.mm ssbmyanmar51@gmail.com ဖုန်း (+95)067-430105,430101 (+95)067-430097 (+95)09-49262740/41/42/43/44 ဝဘ်ဆိုဒ် လူမှုဖူလုံရေးအဖွဲ့ ဝက်ဆိုက် https://www.mol.gov.mm ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
မြန်မာနိုင်ငံရှိ ဝန်ကြီးဌာနများတွင် ပြည်သူ့ပြန်ကြား​ရေးနှင့် ပတ်သက်၍ ပြန်ကြား​ရေးဝန်ကြီးဌာနထားရှိသည်။
လက်ရှိဝန်ကြီးမှာ ​ဦးမောင်မောင်အုန်းဖြစ်သည်။
သမိုင်း​ကြောင်း ပြန်ကြားရေးဝန်ကြီးဌာနကို ၁၉၄၆ ခုနှစ်၊ စက်တင်ဘာလ(၂၆)ရက်နေ့တွင် စတင်ဖွဲ့စည်းခဲ့သည်။
မြန်မာနိုင်ငံ လွတ်လပ်ရေးရရှိသည့် ၁၉၄၈ ခုနှစ်၊ ဇန်နဝါရီလမှစ၍ ရေတွက်လျှင် ပြန်ကြားရေး ဝန်ကြီးဌာန သက်တမ်းသည် (၇၁)နှစ်ခန့် ရှိပြီဖြစ်သည်။
ပြန်ကြားရေးဝန်ကြီးဌာန၏ ပင်မ တာဝန်မှာ ပြည်သူလူထုအား ခေတ်မီလူထုဆက်သွယ်ရေး နည်းလမ်းများအသုံးပြု၍ သုတ၊ ရသ သက်ရောက်သော ပြန်ကြားပေးခြင်း၊ ပညာပေးခြင်း၊ ဖြေဖျော်ပေးခြင်းတို့ဖြစ်သည်။
၁၉၇၂ခုနှစ် မတ်လ ၁၅ ရက်နေ့စွဲဖြင့် ထုတ်ပြန်ခဲ့သည့် မြန်မာနိုင်ငံတော်လှန်ရေးကောင်စီ ကြေညာချက်အမှတ်(၉၇)အရ အတွင်းဝန်များရုံးအား ဖျက်သိမ်း၍ အုပ်ချုပ်ရေးစနစ်သစ်ကို ဖော်ထုတ်ခဲ့ရာ ပြန်ကြားရေးဝန်ကြီးဌာနကို ဦးစီးဌာန(၁)ခု၊ ကော်ပိုရေးရှင်း (၃)ခုဖြင့် ဖွဲ့စည်းခဲ့သည်။
ပြန်ကြားရေးဌာနခွဲနှင့် အသံလွှင့်ဌာနခွဲကိုပေါင်း၍ ပြန်ကြားရေးနှင့်အသံလွှင့်ဦးစီးဌာန၊ ဗဟိုပုံနှိပ်တိုက်၊ ပြည်သူပိုင်ပုံနှိပ်တိုက်များကြီးကြပ်ကွပ်ကဲမှုအဖွဲ့၊ စာပေဗိမာန်အုပ်ချုပ်ရေးအဖွဲ့နှင့် မြဝတီပုံနှိပ်တိုက်တို့ကိုပေါင်း၍ ပုံနှိပ်ရေးနှင့်စာအုပ်ထုတ်ဝေရေးကော်ပိုရေးရှင်း၊ လုပ်သားပြည်သူ့နေ့စဉ်သတင်းစာ၊ The Working People’s Daily၊ ကြေးမုံသတင်းစာ၊ ဗိုလ်တထောင်သတင်းစာ၊ The Guardian Daily၊ မြန်မာ့အလင်းသတင်းစာနှင့် ဟံသာဝတီသတင်းစာတို့ကိုပေါင်း၍ သတင်းနှင့်စာနယ်ဇင်းကော်ပိုရေးရှင်း၊ ရုပ်ရှင်ဆင်ဆာဘုတ်အဖွဲ့၊ ဗဟိုရုပ်ရှင်ဌာနခွဲ၊ ရုပ်ရှင်လုပ်ငန်းမြှင့်တင်ရေးအဖွဲ့နှင့် နိုင်ငံခြားရုပ်ရှင်ကားတင်သွင်းရေးအေဂျင်စီတို့ကိုပေါင်း၍ ရုပ်ရှင်ကော်ပိုရေးရှင်း ဟူ၍ ဖွဲ့စည်းခဲ့သည်။
နောက်ပိုင်းတွင် ဦးစီးဌာနနှင့်လုပ်ငန်းများအဖြစ် အောက်ပါအတိုင်း အဆင့်ဆင့်ပြောင်းလဲ ဖွဲ့စည်းခဲ့သည်။
ဖွဲ့စည်းပုံ ပြည်ထောင်စုဝန်ကြီးရုံး ပြည်ထောင်စုဝန်ကြီးရုံးကို အောက်ပါအတိုင်း ဌာနခွဲ(၆)ခွဲနှင့် ဦးစီးရုံး(၁)ရုံးဖြင့် ဖွဲ့စည်းထားပါသည်- အုပ်ချုပ်ရေးနှင့်လူ့အရင်းအမြစ်စီမံခန့်ခွဲမှုဌာနခွဲ။
မူဝါဒနှင့်ဥပဒေလုပ်ထုံးလုပ်နည်းစိစစ်ရေးနှင့် လုပ်ငန်းစစ်ဆေးရေးဌာနခွဲ။
စီမံကိန်းနှင့်စာရင်းအင်းဌာနခွဲ။
ဝန်ကြီးဌာနတွင်း စာရင်းစစ်နှင့်ဘဏ္ဍာရေးဌာနခွဲ။
ပြည်တွင်း/ ပြည်ပဆက်ဆံရေးနှင့် သတင်းပြန်ကြားရေးဌာနခွဲ။
e-Government ဌာနခွဲ။
ဦးစီးရုံး။
မြန်မာ့အသံနှင့်ရုပ်မြင်သံကြား ၁၉၄၆ခုနှစ်တွင် ဗမာ့အသံ ၊ ၁၉၅၈ခုနှစ်တွင် မြန်မာ့အသံ၊ ၁၉၇၂ ခုနှစ်တွင် ပြန်ကြားရေးနှင့်အသံလွှင့်ဦးစီးဌာန၊ ၁၉၈၀ ပြည့်နှစ်တွင် ရောင်စုံ ရုပ်မြင် သံကြား အစီအစဉ်ကို စတင်ထုတ်လွှင့်ခဲ့ပြီး ၂၄-၁-၁၉၉၁ ရက်နေ့မှ စတင်၍ မြန်မာ့ ရုပ်မြင်သံကြားနှင့်အသံလွှင့်ဦးစီးဌာန၊ ၂၂-၁၁-၁၉၉၇ ရက်နေ့တွင် မြန်မာ့အသံနှင့်ရုပ်မြင်သံကြားဟု အမည်ပြောင်းလဲသည်။
ပြန်ကြားရေးနှင့်ပြည်သူ့ဆက်ဆံရေးဦးစီးဌာန ပြန်ကြားရေးနှင့်အသံလွှင့်ဦးစီးဌာန လက်အောက်တွင်ရှိသည့် ပြန်ကြားရေးဌာန ခွဲကို ပြန်ကြားရေးနှင့် ပြည်သူ့ဆက်ဆံရေးဦးစီးဌာနအဖြစ် ၂၄-၁-၁၉၉၁ ရက်နေ့ တွင် ပြောင်းလဲ ပြင်ဆင်ဖွဲ့စည်းခဲ့သည်။
စီမံခန့်ခွဲရေးရာဌာနခွဲ အဆိုပါဌာနခွဲ၏ လုပ်ဆောင်ချက်များမှာ- ဌာနခွဲများလုပ်ငန်းလိုအပ်ချက်များနှင့် စီမံခန့်ခွဲရေးကိစ္စများဆောင်ရွက်ရန်။
ပြန်ကြားရေးနှင့်ပြည်သူ့ဆက်ဆံရေးဌာနခွဲ အဆိုပါဌာနခွဲ၏ လုပ်ဆောင်ချက်များမှာ- တိုင်းရုံး၊ ခရိုင်ရုံးနှင့် မြို့နယ်ရုံးများကိုကြီးကြပ်ဆောင်ရွက်ရန်နှင့် လိုအပ်သည့် လမ်းညွန်မှုများပေးခြင်း၊ ပြည်တွင်း/ပြည်ပအဖွဲ့အစည်းများနှင့် ညှိနှိုင်းပြီး ပူးပေါင်းဆောင်ရွက်ခြင်း၊ ထုတ်လုပ်ရေးဌာနခွဲ အဆိုပါဌာနခွဲ၏ လုပ်ဆောင်ချက်များမှာ ဒို့ကျေးရွာဂျာနယ် အပတ်စဉ်ထုတ်ဝေရန်၊ ဌာနနှင့် နိုင်ငံတော်အတွက်လိုအပ်သော စာအုပ်များ ထုတ်ဝေခြင်း၊ သုတေသနနှင့် သတင်းအချက်အလက်ဌာနခွဲ နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီအစိုးရအစည်းအဝေးဆုံးဖြတ်ချက်အမှတ် (၃၃/၂၀၀၈)အရ သုတေသနနှင့်သတင်းအချက်အလက်ဌာနခွဲကို ဖွဲ့စည်းခဲ့ပါသည်။
အဆိုပါဌာနခွဲ၏ လုပ်ဆောင်ချက်များမှာ အင်တာနက်နှင့် ပုံနှိပ်မီဒီယာကိုအခြေခံ၍ သတင်းနှင့်သတင်းအချက်အလက်များ စုဆောင်းခြင်း၊ ပြန်ကြားရေးဝန်ကြီးဌာနဝက်ဘ်ဆိုဒ်၊ ဖေ့ဘုတ်နှင့် ဘလော့၊ X(Twitter)၊ Viber တို့တွင် သတင်းများ၊ ဆောင်းပါးများနှင့် နိုင်ငံတော်အစိုးရ၏ ထုတ်ပြန်ကြေညာချက်များလွှင့်တင်ခြင်း၊ သုတေသနဆိုင်ရာစာအုပ်များ ထုတ်ဝေခြင်း။
မူပိုင်ခွင့်နှင့် မှတ်ပုံတင်ဌာနခွဲ အစိုးရအဖွဲ့အစည်းအဝေးဆုံးဖြတ်ချက်(၄/၂၀၁၃)အရပြန်ကြားရေးဝန်ကြီးဌာန၊ ပုံနှိပ်ရေးနှင့်ထုတ်ဝေရေးလုပ်ငန်းလက်အောက်ရှိ စာပေစိစစ်ရေးနှင့် မှတ်ပုံတင်ရေးဌာနခွဲကို မူပိုင်ခွင့်နှင့်မှတ်ပုံတင်ဌာနခွဲအဖြစ် အမည်ပြောင်းလဲခေါ်ဝေါ်ပြီး ပြန်ကြားရေးနှင့်ပြည်သူ့ဆက်ဆံရေးလက်အောက်သို့ ပြောင်းရွှေ့ခဲ့ပါသည်။
အဆိုပါဌာနခွဲ၏ လုပ်ဆောင်ချက်များမှာ- ထုတ်ဝေခွင့်လိုင်စင်များနှင့် သက်တမ်းတိုးခြင်းများဆောင်ရွက်ပေးခြင်း၊ သတင်းအေဂျင်စီများကို မှတ်ပုံတင်ဆောင်ရွက်ပေးခြင်း။
ရုပ်ရှင်မြှင့်တင်ရေးဌာနခွဲ ရုပ်ရှင်ဆင်ဆာဘုတ်အဖွဲ့၊ ဗဟိုရုပ်ရှင်ဌာနခွဲ၊ ရုပ်ရှင်လုပ်ငန်းမြှင့်တင်ရေးအဖွဲ့နှင့် နိုင်ငံခြားရုပ်ရှင်ကားတင်သွင်းရေး အေဂျင်စီတို့ကိုပေါင်း၍ ရုပ်ရှင်ကော်ပိုရေးရှင်းဟုလည်းကောင်း၊ ရုပ်ရှင်ကော်ပိုရေးရှင်းကို မြန်မာ့ရုပ်ရှင်လုပ်ငန်းဟုလည်းကောင်း အဆင့်ဆင့် အမည်ပြောင်းလဲဖွဲ့စည်းခဲ့ပြီး ၁-၄-၂၀၁၄ ရက်နေ့မှစ၍ မြန်မာ့ရုပ်ရှင်မြှင့်တင်ရေးဦးစီးဌာနအဖြစ် ဖွဲ့စည်းခဲ့ပါသည်။
၁၅-၁-၂၀၁၅ ရက်နေ့တွင် ကျင်းပပြုလုပ်သည့် ပြည်ထောင်စုသမ္မတမြန်မာနိုင်ငံတော်၊ ပြည်ထောင်စုအစိုးရအဖွဲ့ အစည်းအဝေးအမှတ်စဉ် (၂/၂၀၁၅)၏ သဘောတူညီချက်အရ မြန်မာ့ရုပ်ရှင်မြှင့်တင်ရေးဦးစီးဌာနကို ဖျက်သိမ်းပြီး ပြန်ကြားရေးနှင့်ပြည်သူ့ဆက်ဆံရေးဦးစီးဌာနအောက်တွင် ရုပ်ရှင်မြှင့်တင်ရေးဌာနခွဲအဖြစ် ပြောင်းလဲပြင်ဆင်ဖွဲ့စည်းခဲ့ပါသည်။
ပုံနှိပ်ရေးနှင့် ထုတ်ဝေရေးဦးစီးဌာန ပုံနှိပ်ရေးနှင့်စာအုပ်ထုတ်ဝေရေးကော်ပိုရေးရှင်းကို ၁-၄-၁၉၈၉ရက်နေ့တွင် ပုံနှိပ်ရေးနှင့်စာအုပ်ထုတ်ဝေရေးလုပ်ငန်းအဖြစ် ပြောင်းလဲဖွဲ့စည်းခဲ့ပြီး ယခုအခါ၁၃-၁-၂၀၁၆ ရက်နေ့တွင် ကျင်းပပြုလုပ်သော ပြည်ထောင်စု အစိုးရအဖွဲ့ အစည်းအဝေးအမှတ်စဉ်(၂/၂၀၁၆)၏ သဘောတူညီချက်အရ ပုံနှိပ်ရေးနှင့်ထုတ်ဝေရေးဦးစီးဌာနအဖြစ် ပြင်ဆင်ဖွဲ့စည်းခဲ့ရာ ပြန်ကြားရေးဝန်ကြီးဌာန၊ ဝန်ကြီးရုံးမှ ၂၂-၁-၂၀၁၆ ရက်စွဲပါစာအမှတ်၊၁-၂(၃/၂၀၁၆)/၀၁၃၅ ဖြင့် အမိန့် ကြော်ငြာစာထုတ်ပြန်ခဲ့သည်။
လက်အောက်ခံ ဌာနခွဲများ စီမံခန့်ခွဲရေးရာဌာနခွဲ ၊ စာပေဗိမာန် ၊ ပုံနှိပ်ရေးဌာနခွဲ ၊ ထုတ်ဝေရေးဌာနခွဲ ၊ ငွေစာရင်းဌာနခွဲ ၊ ပုံနှိပ်စက်ရုံ (၇)ရုံ - ဗဟိုပုံနှိပ်စက်ရုံ ၊ စာပေဗိမာန်ပုံနှိပ်စက်ရုံ ၊ အောင်ဆန်းပုံနှိပ်စက်ရုံ ၊ ဖိုတိုလစ်သိုပုံနှိပ်စက်ရုံ ၊ ဂျီတီစီပုံနှိပ်စက်ရုံ ၊ အထက်မြန်မာပြည်အစိုးရပုံနှိပ်စက်ရုံ ၊ နေပြည်တော်ပုံနှိပ်စက်ရုံ။
သတင်းနှင့်စာနယ်ဇင်းလုပ်ငန်း thumb|သတင်းနှင့်စာနယ်ဇင်းလုပ်ငန်း၊ သိမ်ဖြူလမ်း သတင်းနှင့်စာနယ်ဇင်းကော်ပိုရေးရှင်းကို ၁-၄-၁၉၉၈ရက်နေ့တွင် သတင်းနှင့်စာနယ်ဇင်းလုပ်ငန်းဟု အမည်ပြောင်းလဲဖွဲ့စည်းခဲ့သည်။
မီဒီယာဖွံ့ဖြိုးတိုးတက်ရေးဦးစီးဌာန ၂၀၂၂ ခုနှစ် နိုဝင်ဘာလ ၁ ရက်နေ့တွင် ကျင်းပသော ပြည်ထောင်စုအစိုးရအဖွဲ့အစည်းအဝေး အမှတ်စဉ် (၈/၂၀၂၂) သဘောတူခွင့်ပြုချက်ဖြင့် ဖွဲ့စည်းခဲ့သည်။
မီဒီယာလောက ဖွံ့ဖြိုးတိုးတက်ရာတွင် နိုင်ငံပိုင်မီဒီယာ၏အခန်းကဏ္ဍမှာ နိုင်ငံတော်အစိုးရ၏ ရန်ပုံငွေဖြင့် ဆောင်ရွက်နိုင်သော်လည်း နည်းပညာ ပြောင်းလဲမှုနှင့်အတူ ပုဂ္ဂလိကမီဒီယာများ၏ အခန်းကဏ္ဍကျဆင်းလာမှုကို အထောက်အပံ့ပေးနိုင်ရန်နှင့် ပုဂ္ဂလိကမီဒီယာကဏ္ဍ ရှင်သန်တိုးတက်ပြီး နိုင်ငံတော်၏ တည်ဆောက်ရေးလုပ်ငန်းစဉ်များတွင် စတုတ္ထမဏ္ဍိုင်ပီသစွာ အထောက်အကူပေးနိုင်ရေးကို ရည်ရွယ်သည်။
တာဝန်ထမ်းဆောင်ခဲ့သူများ ပြည်ထောင်စုဝန်ကြီးများ စဉ်အမည်တာဝန်ကာလတာဝန်သက်တမ်းမှထိ၁။
ဦးမောင်မောင်အုန်း ပြည်ထောင်စုဝန်ကြီးရုံး ညွှန်ကြားရေးမှူးချုပ်များ စဉ်အမည်တာဝန်ကာလတာဝန်သက်တမ်း၁။
ဦးဝင်းကျော်အောင်၂၁ မေ ၂၀၂၄ - ယနေ့အထိ ကိုးကား ပြန်ကြားရေးဝန်ကြီးဌာန ဝက်ဆိုက် ကဏ္ဍ:မြန်မာနိုင်ငံ၏ ဝန်ကြီးဌာနများ။
ပြန်ကြားရေးနှင့်ပြည်သူ့ဆက်ဆံရေးဦးစီးဌာနသည်ပြန်ကြားရေးဝန်ကြီးဌာန ပြန်ကြားရေးဝန်ကြီးဌာန အောက်ရှိ ဦးစီးဌာနတစ်ခုဖြစ်သည်။
ပြန်ကြားရေးနှင့်ပြည်သူ့ဆက်ဆံရေးဦးစီးဌာနတွင် ဌာနခွဲ(၆)ခုရှိသည်။
၎င်းတို့မှာ - စီမံခန့်ခွဲရေးရာဌာနခွဲ ပြန်ကြားရေးနှင့် ပြည်သူ့ဆက်ဆံရေးဌာနခွဲ ထုတ်လုပ်ရေးဌာနခွဲ သုတေသနနှင့်သတင်းအချက်အလက်ဌာနခွဲ မူပိုင်ခွင့်နှင့်မှတ်ပုံတင်ဌာနခွဲ ရုပ်ရှင်မြှင့်တင်ရေးဌာနခွဲ နောက်ခံသမိုင်း ဒုတိယကမ္ဘာစစ်ကာလ ၁၉၄၂ ခုနှစ်တွင် သတင်းနှင့်ဝါဒဖြန့်ချိရေးဌာနခွဲအဖြစ် ဖွင့်လှစ်ခဲ့သည်။
ယင်းဌာနခွဲကိုကိုလိုနီခေတ် ၁၉၄၅ ခုနှစ်တွင် ပြည်သူ့ဆက်ဆံရေးဌာနငယ်အဖြစ် ဖွဲ့စည်း ခဲ့သည်။
၁၉၄၆ ခုနှစ်တွင် ပြည်သူ့ဆက်ဆံရေးဌာနကို ပြန်ကြားရေးဝန်ကြီးဌာန လက်အောက်တွင် ထားရှိခဲ့သည်။
၁၉၄၇ ခုနစ်တွင် ပြန်ကြားရေးဌာနနှင့် အသံလွှင့်ဌာနဟူ၍ သီးခြားဖွဲ့စည်းခဲ့သည်။
ပြန်ကြားရေးဌာနလက်အောက်တွင် သတင်းဌာနခွဲ၊ ပြည်သူ့ဆက်ဆံရေးဌာနခွဲ၊ စာအုပ်စာတမ်း ထုတ်ဝေရေးဌာနခွဲ၊ ဓာတ်ပုံဌာနစိတ်၊ သုတေသနဌာနစိတ်၊ ဖြန့်ချိရေး ဌာနစိတ် ဟူ၍ ဖွဲ့စည်းဆောင်ရွက်ခဲ့သည်။
၁၉၅၄ ခုနှစ်တွင် ရန်ကုန်စာဖတ်ခန်းနှင့် တွဲလျက် ကလေးစာဖတ်ခန်းကိုဖွင့်လှစ်ခဲ့သည်။
၁၉၅၈ ခုနှစ် အိမ်စောင့်အစိုးရလက်ထက်တွင် ပြန်ကြားရေးဌာနခွဲရှိပြည်သူ့ ဆက်ဆံရေး အရာရှိများ၏ လုပ်ငန်းတာဝန်ကိုပြန်လည်သတ်မှတ်ပြီးခရိုင်နှင့် ခရိုင်ခွဲများတွင် ရုံးများ စနစ်တကျဖွဲ့စည်းကာ ဖွင့်လှစ်ဆောင်ရွက်ခဲ့သည်။
ခရိုင်ပြည်သူ့ဆက်ဆံရေးအရာရှိနှင့် ခရိုင်ခွဲ လက်ထောက်ပြည်သူ့ ဆက်ဆံရေး အရာရှိများသည် ကာကွယ်ရေးဝန်ကြီးဌာန လက်အောက်ရှိ ပြည်သူ့ဆက်ဆံရေး နှင့်လက်တွဲ၍ နိုင်ငံတော်အစိုးရ၏ ဝါဒသဘောထားများ၊ ဆောင်ရွက်ချက် များ၊ ပြည်တွင်းငြိမ်ဝပ်ပိပြားရေး၊ ပြည်သူတို့၏စိတ်ဓာတ်တက်ကြွခိုင်မာရေး စသည့် ပြန်ကြားရေး လုပ်ငန်းများကို ဆောင်ရွက်ခဲ့သည်။
၁၉၆၀ ခုနစ် သန့်ရှင်းဖဆပလအစိုးရလက်ထက်တွင် ပြည်သူ့ဆက်ဆံရေးအရာရှိ ရာထူး များ၊ လက်ထောက်ပြည်သူ့ဆက်ဆံရေးအရာရှိရာထူးများကိုဖျက်သိမ်း၍ ခရိုင်နှင့်ခရိုင်ခွဲ များရှိ ပြန်ကြားရေးစာဖတ်ခန်းများအဖြစ် ပြောင်းလဲဖွင့်လှစ်ပြီး အောက်တန်းစာရေးများကို စာကြည့် ခန်းကြီးကြပ်ရန် တာဝန်ပေးအပ်ခဲ့သည်။
၁၉၆၂ ခုနှစ် တော်လှန်ရေးကောင်စီအစိုးရလက်ထက်တွင် တော်လှန်ရေးကောင်စီ သတင်းစဉ်၊ သတင်းနှင့် စာပေစိစစ်ထောက်လှမ်းရေး၊ ရှေ့သို့(Forward) စာစောင်ထုတ်ဝေ ရေး၊ ပြန်ကြားရေးနှင့် ဆက်သွယ်ရေးလုပ်ငန်းများကိုဆောင်ရွက်ခဲ့သည်။
၁၉၆၂ ခုနှစ်မှ ၁၉၆၅ ခုနှစ်အတွင်းခရိုင်(၃၄)မြို့နှင့် ခရိုင်ခွဲ(၄၀) မြို့တို့တွင် ဖွင့်လှစ်ထားရှိသောပြန်ကြားရေး စာဖတ် ခန်းများကိုစာကြည့်တိုက်များအဖြစ် တိုးမြှင့်ဖွင့်လှစ်ပြီးအောက်တန်းစာရေးများကို လက်ထောက် စာကြည့်တိုက်မှူးအဖြစ် လက်ရှိလစာ နှုန်းဖြင့် ဆက်လက်တာဝန်ပေးအပ်ခဲ့သည်။
၁၉၇၂ ခုနှစ်၊ မတ်လ ၁၅ ရက်နေ့မှစ၍ ပြန်ကြားရေးဌာနခွဲနှင့် အသံလွှင့်ဌာနခွဲတို့ ပူးပေါင်း၍ ပြန်ကြားရေးနှင့်အသံလွှင့်ဦးစီးဌာနအဖြစ် ဖွဲ့စည်းကာ ကချင်၊ ကယား၊ ကရင်၊ ချင်း နှင့် ရှမ်းပြည်နယ်ရှိ ပြန်ကြားရေးနှင့်ဆက်သွယ်ရေးအရာရှိရုံးများနှင့် စာကြည့်တိုက်များကို လည်း ပြန်ကြားရေး နှင့်အသံလွှင့်ဦးစီးဌာနလက်အောက်သို့ လွှဲပြောင်းထားရှိခဲ့သည်။
ယင်းတို့မှာ တိုင်းများရှိ ပြန်ကြားရေးစာကြည့်တိုက် (၇၄)ခုနှင့် ပြည်နယ်များရှိစာကြည့်တိုက် (၃၇)ခု၊ စုစုပေါင်း (၁၁၁)ခုတို့ ဖြစ်သည်။
နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ အစိုးရလက်ထက်တွင် ပြန်ကြားရေးနှင့် အသံလွှင့်ဦးစီးဌာနမှ ပြန်ကြားရေးဌာနခွဲကိုပြန်ကြားရေးနှင့် ပြည်သူ့ ဆက်ဆံရေးဦးစီးဌာန အဖြစ် နိုင်ငံတော်၏ လိုအပ်ချက်အရအများပြည်သူအကျိုးအတွက် ၁၉၉၁ ခုနှစ်၊ ဇန်နဝါရီလ ၂၄ ရက်နေ့၌ ခရိုင်အဆင့်တွင် ခရိုင်ရုံးများကိုလည်းကောင်း၊ မြို့နယ်အဆင့်တွင်မြို့နယ်များကို လည်းကောင်း တိုးချဲ့ဖွဲ့စည်းပေးခဲ့သည်။
ဌာနခွဲများ စီမံခန့်ခွဲရေးရာဌာနခွဲ အဆိုပါဌာနခွဲ၏ လုပ်ဆောင်ချက်များမှာ ဌာနခွဲများလုပ်ငန်းလိုအပ်ချက်များနှင့် စီမံခန့်ခွဲရေးကိစ္စများဆောင်ရွက်ရန်ဖြစ်သည်။
ပြန်ကြားရေးနှင့် ပြည်သူ့ဆက်ဆံရေးဌာနခွဲ အဆိုပါဌာနခွဲ၏ လုပ်ဆောင်ချက်များမှာ တိုင်းရုံး၊ ခရိုင်ရုံးနှင့် မြို့နယ်ရုံးများကိုကြီးကြပ်ဆောင်ရွက်ရန်နှင့် လိုအပ် သည့် လမ်းညွန်မှု များပေးခြင်း၊ ပြည်တွင်း/ပြည်ပအဖွဲ့အစည်းများနှင့် ညှိနှိုင်းပြီးပူးပေါင်းဆောင်ရွက်ခြင်းတို့ ဖြစ်သည်။
ထုတ်လုပ်ရေးဌာနခွဲ ဌာနခွဲ၏ လုပ်ဆောင်ချက်များမှာ ဒို့ကျေးရွာဂျာနယ် အပတ်စဉ်ထုတ်ဝေရန်နှင့် ဌာနနှင့် နိုင်ငံတော်အတွက် လိုအပ်သောစာအုပ်များထုတ်ဝေခြင်း ဖြစ်သည်။
သုတေသနနှင့် သတင်းအချက်အလက်ဌာနခွဲ နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ အစိုးရအစည်းအဝေး ဆုံးဖြတ်ချက်အမှတ် (၃၃/၂၀၀၈)အရ သုတေသနနှင့်သတင်းအချက်အလက် ဌာန ခွဲကို ဖွဲ့စည်းခဲ့သည်။
အဆိုပါဌာနခွဲ၏ လုပ်ဆောင်ချက်များမှာ အင်တာနက်နှင့် ပုံနှိပ်မီဒီယာကိုအခြေခံ၍ သတင်းနှင့်သတင်းအချက် အလက်များ စုဆောင်းခြင်း၊ ပြန်ကြားရေးဝန်ကြီးဌာနဝက်ဘ်ဆိုဒ်၊ ဖေ့ဘုတ်နှင့် ဘလော့၊ Twitter ၊ Viber တို့တွင် သတင်းများ၊ ဆောင်းပါးများနှင့် နိုင်ငံတော်အစိုးရ၏ ထုတ်ပြန်ကြေညာချက်များလွှင့်တင်ခြင်း၊ သုတေသနဆိုင်ရာစာအုပ်များ ထုတ်ဝေခြင်း မူပိုင်ခွင့်နှင့် မှတ်ပုံတင်ဌာနခွဲ အစိုးရအဖွဲ့အစည်းအဝေးဆုံးဖြတ်ချက်(၄/၂၀၁၃)အရပြန်ကြားရေးဝန်ကြီးဌာန၊ ပုံနှိပ်ရေးနှင့် ထုတ်ဝေရေးလုပ်ငန်းလက်အောက်ရှိစာပေစိစစ်ရေးနှင့် မှတ်ပုံတင် ရေးဌာနခွဲကို မူပိုင်ခွင့်နှင့် မှတ်ပုံတင်ဌာနခွဲအဖြစ် အမည်ပြောင်းလဲခေါ်ဝေါ်ပြီး ပြန်ကြားရေးနှင့် ပြည်သူ့ဆက်ဆံရေး လက်အောက်သို့ ပြောင်းရွှေ့ခဲ့သည်။
အဆိုပါဌာနခွဲ၏ လုပ်ဆောင်ချက်များမှာ ထုတ်ဝေခွင့်လိုင်စင်များနှင့် သက်တမ်းတိုးခြင်းများဆောင်ရွက်ပေးခြင်း၊ သတင်းအေဂျင်စီများကိုမှတ်ပုံတင် ဆောင်ရွက်ပေးခြင်း၊ ရုပ်ရှင်မြှင့်တင်ရေးဌာနခွဲ ၂၀၁၅ ခုနှစ်၊ ဇန်နဝါရီလ (၁၅)ရက်နေ့၊ အစိုးရအဖွဲ့အစည်းအဝေး ဆုံးဖြတ်ချက် အမှတ် (၂/၂၀၁၅) အရ ရုပ်ရှင်မြှင့်တင်ရေးဌာနခွဲကိုဖွဲ့စည်းခဲ့သည်။
ဌာနခွဲ၏ လုပ်ဆောင်ချက်များမှာ ရုပ်ရှင်မြှင့်တင်ရေးဌာနခွဲအနေဖြင့် ရုပ်ရှင်၊ ဗီဒီယိုဆိုင်ရာလိုင်စင်များ ထုတ်ပေးခြင်း၊ သက်တမ်းတိုးပေးခြင်း၊ ဆင်ဆာကြည့်ရှု့ခြင်း၊ ပြည်တွင်း/ပြည်ပရိုက်ကူးရေးများအားလိုက်လံ ကူညီဆောင်ရွက် ပေးခြင်း၊ ရုပ်ရှင်ရုံများ အဆင့်မြှင့်တင်ခြင်းများအား အကောင်အထည်ဖော် ဆောင်ရွက်ခြင်း၊ ကိုးကား Category:မြန်မာနိုင်ငံရှိ အစိုးရအဖွဲ့အစည်းများ‎ ကဏ္ဍ:ပြန်ကြားရေးဝန်ကြီးဌာန။
အလုပ်သမား ညွှန်ကြားရေးဦးစီးဌာန()သည် အလုပ်သမား၊ လူဝင်မှုကြီးကြပ်​ရေးနှင့် ပြည်သူ့အင်အား ဝန်ကြီးဌာန၏ လက်အောက်ရှိ ဦးစီးဌာနတစ်ခုဖြစ်သည်။
ဖွဲ့စည်းပုံ 400px| ရည်မှန်းချက်တာဝန်များ 400px| ဒေသန္တရနှင့်ညှိနှိုင်းစိစစ်ရေးဌာနခွဲ အလုပ်အကိုင်နေရာချထားရေး နှင့် လေ့ကျင့်ရေးဌာနခွဲ သုတေသနနှင့်စီမံကိန်းဌာနခွဲ စီမံရေးရာဌာနခွဲ လုပ်သားအင်အားစာရင်းကောက်ယူပြုစုရေးဌာနခွဲ ရွှေ့ပြောင်းအလုပ်သမားဌာနခွဲ ကိုးကား Category:မြန်မာနိုင်ငံရှိ အစိုးရအဖွဲ့အစည်းများ။
၂၀၀၆-ခုနှစ်မှ ၂၀၁၂-ခုနှစ်အတွင်း ဖြစ်ပွားခဲ့သော အလုပ်ရှင် အလုပ်သမား အငြင်းပွားမှုအား ညှိနှိုင်းဖြန်ဖြေ ဆောင်ရွက်ပြီးစီးမှု ၂၀၀၆-ခုနှစ်မှ ၂၀၁၂-ခုနှစ်အတွင်း အလုပ်သမား လျော်ကြေးမှု ဆောင်ရွက်ပြီးစီးမှု စက်ရုံ၊ အလုပ်ရုံ၊ အလုပ်ဌာနများတွင် အလုပ်ခန့်ထားမှုဆိုင်ရာ သဘောတူစာချုပ်ချုပ်ဆိုပြီး စာရင်း လုပ်ငန်းခွင် အေးချမ်းသာယာရေးဆိုင်ရာ ဆောင်ရွက်ပေးမှု။
အောက်ပါတို့သည် မြန်မာနိုင်ငံ၊ အလုပ်သမားဝန်ကြီးဌာန၊ အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန တို့တွင် တာဝန်ထမ်းဆောင်ခဲ့သော ဝန်ကြီးနှင့် ဒုတိယဝန်ကြီးများ စာရင်း ဖြစ်သည်။
ဝန်ကြီးများ စဉ်အမည် ရာထူးတာဝန်သက်တမ်းစတင်ပြီးဆုံးရက်ပေါင်း ၁ မန်းဝင်းမောင် ဝန်ကြီး ၄ ဇန်နဝါရီ ၁၉၄၈ ၁၅ ဇူလိုင် ၁၉၄၈ ၂ ဗိုလ်စိန်မှန် ၃၀ ဇူလိုင် ၁၉၄၈ ၁၃ စက်တင်ဘာ ၁၉၄၈ ၃ သခင်လွင် ၁၄ စက်တင်ဘာ ၁၉၄၈ ၁ ဖေဖော်ဝါရီ ၁၉၄၉ ၄ မန်းဝင်းမောင် ၅ ဧပြီ ၁၉၄၉ ၁၅ မတ် ၁၉၅၂ ၅ M.A Raschid ၁၆ မတ် ၁၉၅၂ ၁၁ ဇွန် ၁၉၅၆ ၆ ဦးတင်ညွန့် ၁၂ ဇွန် ၁၉၅၆ ၄ ဇွန် ၁၉၅၈ ၇ သခင်တင်မောင် ၅ ဇွန် ၁၉၅၈ ၂၈ အောက်တိုဘာ ၁၉၅၈ ၈ သီရိပျံချီ ဦးချစ်သောင်း ၂၉ အောက်တိုဘာ ၁၉၅၈ ၁၈ မေ ၁၉၅၉ ၉ စည်သူ ဗိုလ်မှူးချုပ်တင်ဖေ ၁၄ မေ ၁၉၅၉ ၄ ဇွန် ၁၉၆၀ ၁၀ ဦးရာရှစ် ၄ ဧပြီ ၁၉၆၀ ၁ မတ် ၁၉၆၂ ၁၁ ဦးသီဟန် ၂ မတ် ၁၉၆၂ ၁၇ စက်တင်ဘာ ၁၉၆၄ ၁၂ ဗိုလ်မှူးကြီး သန်းစိန် ၂၆ စက်တင်ဘာ ၁၉၆၄ ၇ ဇန်နဝါရီ ၁၉၆၅ ၁၃ ဗိုလ်မှူးကြီး မောင်ရွှေ ၇ ဇန်နဝါရီ ၁၉၆၅ ၁၈ ဒီဇင်ဘာ ၁၉၇၃ ၁၄ ဦးမောင်မောင်ခ ၁၉ ဒီဇင်ဘာ ၁၉၇၃ ၃ မတ် ၁၉၇၅ ၁၅ ဦးထွန်းတင် ၄ မတ် ၁၉၇၅ ၂၈ မတ် ၁၉၇၇ ၁၆ ဦးကျော်ဇော ၂၉ မတ် ၁၉၇၇ ၁၇ အောက်တိုဘာ ၁၉၇၇ ၁၇ မန်းစံမြတ်ရွှေ ၃ မတ် ၁၉၇၈ ၁၉ မတ် ၁၉၇၉ ၁၈ ဦးမြမောင် ၂၀ မတ် ၁၉၇၉ ၂၇ ဇန်နဝါရီ ၁၉၈၀ ၁၉ ဗိုလ်မှူးချုပ် ခင်အုန်း ၂၈ ဇန်နဝါရီ ၁၉၈၀ ၁၅ အောက်တိုဘာ ၁၉၈၀ ၂၀ ဗိုလ်ချုပ် ချစ်လှိုင် ၁၆ အောက်တိုဘာ ၁၉၈၀ ၈ နိုဝင်ဘာ ၁၉၈၁ ၂၁ ဦးအုန်းကျော် ၉ နိုဝင်ဘာ ၁၉၈၁ ၁၉၈၈ ၂၂ ဒုဗိုလ်ချုပ်ကြီး တင်ထွန်း ၁၉ ဇန်နဝါရီ ၁၉၉၂ - ၂၃ ဒုဗိုလ်ချုပ်ကြီး အောင်ရဲကျော် - - ၂၄ ဒုဗိုလ်ချုပ်ကြီး အေးသောင် ၂၄ စက်တင်ဘာ ၁၉၉၂ ၂၈ မေ ၁၉၉၆ ၂၅ ဗိုလ်ချုပ် စောလွင် ၂၉ မေ ၁၉၉၆ ၁၄ မေ ၁၉၉၇ ၂၆ ဒုဗိုလ်ချုပ်ကြီး တင်အေး ၁၅ မေ ၁၉၉၇ ၂ ဇန်နဝါရီ ၁၉၉၉ ၂၇ ဗိုလ်ချုပ်တင်ငွေ ၃ ဇန်နဝါရီ ၁၉၉၉ ၂၆ နိုဝင်ဘာ ၂၀၀၁ ၂၈ ဦးတင်ဝင်း ၂၇ နိုဝင်ဘာ ၂၀၀၁ ၅ နိုဝင်ဘာ ၂၀၀၄ ၂၉ ဦးသောင်း ၅ နိုဝင်ဘာ ၂၀၀၄ ၂၃ အောက်တိုဘာ ၂၀၀၇ ၃၀ ဦးအောင်ကြည် ၂၄ အောက်တိုဘာ ၂၀၀၇ ၃၁ မတ် ၂၀၁၁ ၃၁ ဦးအောင်ကြည် ပြည်ထောင်စု ဝန်ကြီး ၁ ဧပြီ ၂၀၁၁ ၂၇ ဩဂုတ် ၂၀၁၂ ၃၂ ဦးမောင်မြင့် စက်တင်ဘာ ၂၀၁၂ ဇူလိုင် ၂၀၁၃ ၃၃ သူရဦးအေးမြင့် ဇူလိုင် ၂၀၁၃ ၃၀ မတ် ၂၀၁၆ ၃၄ ဦးသိန်းဆွေ ၃၀ မတ် ၂၀၁၆ ၁ ဖေဖော်ဝါရီ ၂၀၂၁ ၃၅ ဦးမြင့်ကြိုင် ၁ ဩဂုတ် ၂၀၂၁ ၁၉ ဩဂုတ် ၂၀၂၂ ၃၆ ဒေါက်တာပွင့်ဆန်း ၁၉ ဩဂုတ် ၂၀၂၂ ၃ ဩဂုတ် ၂၀၂၃ ၃၆ ဦးမြင့်နောင် ၃ ဩဂုတ် ၂၀၂၃ ၃၁ ဇန်နဝါရီ ၂၀၂၅ ၃၇ ဦးချစ်ဆွေ ၃၁ ဇန်နဝါရီ ၂၀၂၅ ၃၁ ဇူလိုင် ၂၀၂၅ ၃၈ ဦးအောင်ကျော်ဟိုး ၃၁ ဇူလိုင် ၂၀၂၅ လက်ရှိ ဒုတိယဝန်ကြီးများ စဉ်အမည်တာဝန်သက်တမ်းစတင်ပြီးဆုံး ၁ ဦးအောင်မှီ ၁၉၇၂ ၁၉၇၅ ၂ ဦးကျော်ခိုင် ၁၉၇၅ ၁၉၇၉ ၃ ဦးခင်ငြိမ်း ၁၉၇၉ ၁၉၈၀ ၄ ဦးပေါ်ခန်သန်း ၁၉၈၀ ၁၉၈၃ ၅ ဦးကျော်သန်း ၁၉၈၃ ၁၉၈၅ ၆ ဦးပေါ်ခန်သန်း ၁၉၈၅ ၁၉၈၈ ၇ ဦးကျော်အေး ၈ ဗိုလ်မှူးချုပ် ဝင်းစိန် ၁၄ နိုဝင်ဘာ ၁၉၉၈ ၁၂ နိုဝင်ဘာ ၂၀၀၆ ၉ ဗိုလ်ချုပ်အောင်ကြည် ၁၃ နိုဝင်ဘာ ၂၀၀၆ ၂၃ အောက်တိုဘာ ၂၀၀၇၁၀ ဗိုလ်မှူးချုပ် တင်ထွန်းအောင် ၇ နိုဝင်ဘာ ၂၀၀၇ ၃၁ မတ် ၂၀၁၁ ၁၁ ဦးမြင့်သိန်း ၁ ဧပြီ ၂၀၁၁ ၁၂ ဦးထင်အောင် ၂၅ ဇူလိုင် ၂၀၁၃ ၁၃ ဦးမြင့်ကြိုင် ၄ ဖေဖော်ဝါရီ ၂၀၂၀ ၁ ဖေဖော်ဝါရီ ၂၀၂၁ ၁၄ ဦးဝင်းရှိန် လက်ရှိ ကိုးကား Category:မြန်မာနိုင်ငံ ဝန်ကြီးများ။
ပြစ်မှုဆိုင်ရာဥပဒေ (ယခင် ရာဇဝတ်ဥပဒေ) ()ဆိုသည်မှာ နိုင်ငံတစ်နိုင်ငံတွင် ဥပဒေပြု အာဏာပိုင်က ပြည်သူအချင်းချင်း ကျင့်သုံးလိုက်နာရန်၊ နိုင်ငံအတွင်း၌ နေထိုင်သည့် ပြည်သူများ အား လူမျိုး၊ ဘာသာ၊ အယူဝါဒ၊ ဇာတ် ခွဲခြားခြင်းမပြုဘဲ ဆောင်ရန် ရှောင်ကြဉ်ရန် သတ်မှတ်ထား သည့် ဥပဒေများ၊ နည်းဥပဒေများဖြစ်၍ ထိုဥပဒေများ၊ နည်းဥပဒေများကို မလိုက်နာ မဆောင်ရွက် ပါက ပြစ်ဒဏ်ကို သတ်မှတ်ပေးသည့် ဥပဒေကို ခေါ်ဆိုခြင်းဖြစ်သည်။
ပြစ်မှုဆိုင်ရာဥပဒေတွင် ပြစ်မှု (ရာဇဝတ်မှု)များ၏ အဓိပ္ပာယ် ပြစ်မှု (ရာဇဝတ်မှု) မြောက် စေမည့် အင်္ဂါရပ်များကို သတ်မှတ်ဖော်ပြချက်များနှင့် ပြစ်မှု (ရာဇဝတ်မှု) များကို ကျူးလွန်ခဲ့သော်ကျခံရမည့် ပြစ်ဒဏ်ပြဋ္ဌာန်းချက်များ ပါရှိပေသည်။
ဥပဒေ ကို အမျိုးအစား (၂)မျိုးခွဲသော်(က) ပင်ရင်း ဥပဒေ (သို့) အရင်းခံဥပဒေ (Substantive Law) နှင့်(ခ) နည်းဥပဒေ (သို့) ကျင့်ထုံး ဥပဒေ (Procedural Law) ဟူ၍ ခွဲခြားနိုင်သည်။
ပင်ရင်း ဥပဒေ (သို့) အရင်းခံ ဥပဒေများ (Substantive Laws) သည် နိုင်ငံတော်နှင့် နိုင်ငံသား တို့၏ အခွင့်အရေးများ၊ တာဝန်များ လိုက်နာကျင့်သုံးရမည့် ဝတ္တရားများကို ပြဋ္ဌာန်းပေး ပြီး၊ နည်းဥပဒေ (သို့) ကျင့်ထုံးဥပဒေများ (Procedural Laws) သည် ပင်ရင်း ဥပဒေ (သို့) အရင်းခံဥပဒေများကို အကောင်အထည်ဖော် ဆောင်ရွက်ရာတွင် လိုက်နာရသည့် နည်းစနစ်များကို ပြဋ္ဌာန်း ပေးထားခြင်းဖြစ်သည်။
ပြစ်မှုဆိုင်ရာ ပင်ရင်း ဥပဒေ (သို့) အရင်းခံ ဥပဒေတွင် ပြစ်မှုဆိုင်ရာဥပဒေ (ယခင် ရာဇသတ်ကြီး) နှင့် အခါအားလျော်စွာ ပြဋ္ဌာန်းခဲ့သည့် အထူးဥပဒေများ ဒေသန္တရ ဥပဒေများ အကြုံးဝင်သည်။
၁၉၇၃ ခုနှစ်၊ စကားရပ်များ အနက်အဓိပ္ပာယ်ဖွင့်ဆိုခြင်း ဥပဒေ ပုဒ်မ ၅၊ အပိုဒ် ၂၂ တွင် " ပြစ်မှု ဆိုသော စကားရပ်သည် တည်ဆဲဥပဒေ တစ်ရပ်ရပ်အရ ပြစ်ဒဏ်ထိုက်သင့်သော ပြုလုပ်မှု သိ်ု့မဟုတ် ပျက်ကွက်မှုကို ဆိုလိုသည်။
" ဟုပါရှိပါသည်။
ပြစ်မှု နှင့် တရားမမှု ပြစ်မှု နှင့် တရားမမှုကို ခွဲခြားသိသင့်ပေသည်။
တရားမမှုဆိုသည်မှာ ပုဂ္ဂိုလ်ရေးနှင့်သက်ဆိုင်သော အမှုအခင်းဖြစ်သည်။
ပုဂ္ဂိုလ်အချင်းချင်း ပုဂ္ဂလိက ထိပါးနစ်နာစေသဖြင့် လျော်ကြေးတောင်းခြင်း စသည်ဖြင့် ပုဂ္ဂလိကဆိုင်ရာ နစ်နာမှုများအတွက် ဆိုင်ရာ တရားမရုံးတွင် တရားစွဲဆိုသော အမှုကိစ္စမျိုးသည် တရားမမှု ဖြစ်သည်။
ပြစ်မှုဆိုသည်မှာ တည်ဆဲဥပဒေတစ်ရပ်ရပ်အရ ပြစ်ဒဏ်ထိုက်သင့်သော ပြုလုပ်မှု (သို့) ပျက်ကွက်မှုဖြစ်ပြီး ပုဂ္ဂလိက တစ်ဦးတစ်ယောက်ကိုသာ ထိခိုက်နစ်နာစေသည် မဟုတ်ဘဲ နိုင်ငံအစိုးရ၏ တရားဥပဒေစိုးမိုးရေးနှင့် အုပ်ချုပ်ရေးကိုလည်းကောင်း၊ အများပြည်သူတို့ ၏ ငြိမ်းချမ်းစွာ နေထိုင်ရေးကိုလည်းကောင်း၊ ထိပါးနှောက်ယှက် စော်ကားရာရောက်သည်ဖြစ်၍ နစ်နာခံရသူကိုယ်စား နိုင်ငံအစိုးရက တရားလိုပြုလုပ်၍ နစ်နာအောင်ပြုသူအား ဥပဒေအရ အရေးယူ အပြစ်ပေးနိုင်သော ပြုလုပ်မှု (သို့) ပျက်ကွက်မှုများဖြစ်သည်။
ရည်ရွယ်ချက် ပြစ်မှုဆိုင်ရာဥပဒေ ကို သတ်မှတ်ပြဋ္ဌာန်းပေးရာ၌ အဓိက ရည်ရွယ်ချက် (၂)ရပ် ရှိသည်။
ပထမ။
ပြစ်ဒဏ်သင့်သည့် လှုပ်ရှားမှု သို့မဟုတ် ပြုလုပ်မှုတစ်ခုခုကို မပေါ်ပေါက်မီက ကြိုတင် တားမြစ်လိုသည့်သဘောနှင့် ဥပဒေအဖြစ် ပြဋ္ဌာန်းခြင်း ဖြစ်ပြီး၊ ဒုတိယ။
တားမြစ်ထားသည့် လှုပ်ရှားမှု သို့မဟုတ် ပြုလုပ်မှုတစ်ခုခုကို တားမြစ်ထားပါလျက်နှင့် မသမာသော သဘောနှင့်ဖြစ်စေ၊ တမင် ပြုလုပ်ကျူးလွန်ခြင်းဖြင့်ဖြစ်စေ၊ ပြစ်မှုကျူးလွန်ခြင်းအတွက် ပြစ်မှုဆိုင်ရာဥပဒေအရ ပြဋ္ဌာန်းထားသည့် ပြစ်ဒဏ်တစ်ရပ်ရပ်ကို ကျူးလွန်သူအား ကျခံစေခြင်းဖြင့် ပြည်သူပြည်သားတို့၏အကျိုးဖြစ်ထွန်းစေရန် ရည်ရွယ်ခြင်းဖြစ်သည်။
ပြစ်မှုဆိုင်ရာဥပဒေ၏ အခြေခံမူ (၄)ရပ် ၁။
ပြစ်မှုတစ်ခုတွင် တရားလိုဘက်မှ တရားခံပြစ်မှုကျူးလွန်သည်ဟု ထင်ရှားအောင် မပြနိုင်သ၍ တရားခံသည် အပြစ်မရှိဟု မှတ်ယူရမည်။
စွပ်စွဲခံရသော ပြစ်မှုတွင် အကြောင်းအကျိုး ဆီလျော်သော သံသယဖြစ်ဖွယ်ရာ အကြောင်းများ ရှိပါက သံသယ၏ အကျိုးကို တရားခံအား ခံစားခွင့်ပြုရမည်။
တရားခံအား ထင်ကြေးဖြင့် အပြစ်မပေးရ။
တရားခံ၏ရှေ့မှောက်တွင် ရယူထား၍ တရားဥပဒေအရ သက်သေခံအဖြစ် လက်ခံနိုင်သော သက်သေခံချက်များအရသာ ပြစ်မှုကို စီရင်ဆုံးဖြတ်ရမည်။
တရားစီရင်ခြင်းသည် မှန်ကန်မျှတရမည်။
ပြစ်မှုဆိုင်ရာဥပဒေ (ရာဇသတ်ကြီး) ပြစ်မှုဆိုင်ရာဥပဒေ (ရာဇသတ်ကြီး) သည် အင်္ဂလိပ်-မြန်မာ ဒုတိယစစ်ပွဲဖြစ်ပြီးနောက် ၁၈၆၁ ခုနှစ်၊ မေလ (၁) ရက်နေ့တွင် အင်္ဂလိပ်တို့က ပြဋ္ဌာန်းခဲ့သော ဥပဒေဖြစ်သည်။
၁၉၄၈ ခုနှစ် လွတ်လပ်ရေးရပြီးနောက် မြန်မာဥပဒေဘာသာပြန် ကော်မတီမှ ၎င်း ပြစ်မှုဆိုင်ရာဥပဒေကို အင်္ဂလိပ်ဘာသာမှ မြန်မာဘာသာသို့ ပြန်ဆိုခဲ့ပြီး ပြုပြင်ပြောင်းလဲမှုများ လုပ်ခြင်း၊ ပြင်ဆင်ပြဋ္ဌာန်း ခြင်းတို့ဖြင့် လိုက်နာကျင့်သုံးလာခဲ့သော ဥပဒေ တစ်ရပ်ဖြစ်သည်။
ဤဥပဒေတွင် အခန်း (၃၃) ခန်း ပါရှိပြီး ပုဒ်မ (၅၁၁) ခု ပါဝင်သည်။
အဓိကအားဖြင့် ပြစ်ဒဏ်ချမှတ်ရန် ပြဋ္ဌာန်းချက်များ ကင်းလွတ်ရမြဲ အချက်များနှင့် ပြစ်မှုများကို ပြဋ္ဌာန်းထားသည့် ဥပဒေဖြစ်သည်။
ယခင်က ပြစ်မှုများကို ရာဇဝတ်မှုဟု ခေါ်ဆိုသုံးနှုန်းခဲ့ကြသည်။
ပြစ်မှုဆိုင်ရာဥပဒေကို ရာဇဝတ်ဥပဒေဟု ခေါ်ဆိုသုံးနှုန်းခဲ့ကြသည်။
ရာဇဝတ်မှုဆိုသော အသုံးအနှုန်းကို သုံးသပ်ကြည့်သော် ရာဇ - မင်း(ဘုရင်)က အပြစ်ပေးစီရင်မည့်၊ မင်းပြစ်မင်းဒဏ် ထိုက်သင့်စေနိုင်သည့် ပြစ်မှုများ ဖြစ်၍ ရာဇဝတ်မှုဟု ခေါ်တွင်ခဲ့ကြသည်။
ဘုရင်က ထုတ်ပြန်သော မှာစာ၊ ကြားစာ၊ မိန့်စာများကို ရာဇသတ်ဟု ခေါ်တွင်ခဲ့သည်။
၎င်းတို့ကို မလိုက်နာလျှင် မင်းပြစ်မင်းဒဏ်သင့်မည် ရာဇဝတ်သင့်မည်ဖြစ်သည်။
သို့ဖြစ်၍ ရာဇသတ်ကြီးဆိုသည်မှာ ပြစ်ဒဏ်ထိုက်သင့်မည့် ပြစ်မှုများ၊ ကျခံရမည့် ပြစ်ဒဏ်များကို စုစည်းဖော်ပြထားသော ဥပဒေဖြစ်၍ ရာဇဝတ်မှု သင့်ရောက်စေမည့်၊ ရာဇဝတ်သင့်စေမည့်၊မင်းပြစ်မင်းဒဏ်သင့်စေမည့် ရာဇဝတ်မှု (ပြစ်မှု) များ၊ သင့်ရောက်မည့်ရာဇဒဏ် (ပြစ်ဒဏ်) များကို စုစည်းဖော်ပြထားခြင်းဖြစ်သဖြင့် ရာဇသတ်ကြီးဟု ခေါ်ဆိုခဲ့ခြင်းဖြစ်သည်။
အင်္ဂလိပ်ဘာသာဖြင့် Penal Code ၏ အဓိပ္ပာယ်ကို ပြန်ဆိုသော် Penal မှာ " ပြစ်ဒဏ် စီရင်သော၊ ပြစ်ဒဏ်ခံထိုက်သော၊ ပြစ်ဒဏ်သင့်သော၊ ရာဇဝတ်သင့်သော၊ မင်းဘေးသင့်သော၊ မင်းဒဏ်သင့်သော၊ ပြစ်ဒဏ်စီရင်ရန်ဖြစ်သော" (ဦးထွန်းငြိမ်း အင်္ဂလိပ် - မြန်မာ အဘိဓာန်) ဟူ၍ ဖြစ်ပြီး၊ Code ဟူသည်မှာ " ၁။
စနစ်တကျစုစည်းထားသည့် ဥပဒေစု၊ ဥပဒေပေါင်းချုပ်၊ ၂။
ဥပဒေ (တရားမကျင့်ထုံး၊ ပြစ်မှုဆိုင်ရာကျင့်ထုံး စသည်များ) " ဟူ၍ ပြည်ထောင်စုမြန်မာနိုင်ငံတော် ရှေ့နေချုပ်ရုံးမှထုတ်ဝေသည့် အင်္ဂလိပ် - မြန်မာ ဥပဒေဝေါဟာရ အဘိဓာန် [The English Myanmar Law Dictionary (4th Edition)] တွင် ဖော်ပြထားသည်ကို တွေ့ရသည်။
သို့ဖြစ်၍ Penal Code ကို ဆီလျော်စွာ အဓိပ္ပာယ်ပြန်ဆိုမည်ဆိုလျှင် ပြစ်ဒဏ်သင့်သော၊ ပြစ်ဒဏ်စီရင်ရန် ဖြစ်သော ပြဋ္ဌာန်းချက်များကို စနစ်တကျ စီစဉ်စုစည်းထားသည့် ဥပဒေစု ဟု ပြန်ဆိုနိုင်ပေသည်။
ယခုအခါ ရာဇဝတ်မှု၊ ရာဇဝတ်ဥပဒေ ဟူသော အသုံးအနှုန်းအစား ပြစ်မှု၊ ပြစ်မှုဆိုင်ရာ ဥပဒေ ဟူ၍ ပြောင်းလဲ သုံးနှုန်းနေပြီဖြစ်သည်။
thumb|အန်ဂယ်လ်ဟုမ်းရှိ ရှေးခေတ် တရားရုံး အန်ဂယ်လ်ဟုမ်းမြို့သည် ဆွီဒင်နိုင်ငံ စကိန်းကောင်တီတွင် ရှိသော မြို့တစ်မြို့ ဖြစ်ပြီး အန်ဂယ်လ်ဟုမ်း မြူနီစီပါယ်အုပ်ချုပ်ရေး ဒေသ၏ ရုံးစိုက်ရာ မြို့ ဖြစ်သည်။
၂၀၁၀ ခုနှစ်တွင် လူဦးရေ ၂၃,၂၄၀ ဦး ရှိသည်။
အန်ဂယ်လ်ဟုမ်းမြို့မှ ထုတ်လုပ်သော ရွှံ့ဖြင့် လုပ်သည့် ချိုးရုပ်များမှာ ထင်ရှားသည်။
သို့သော်လည်း ထိုရိုးရာမှာ ပျောက်ကွယ်လု နီးနီးဖြစ်နေပြီး ယခုအခါတွင် ဆိုဖီယာ နေးလ်ဆင် ဆိုသည့် ထုတ်လုပ်သူ တစ်ဦးသာ ကျန်ရှိတော့သည်။
ကမ္ဘာလှည့် ခရီးသွား လုပ်ငန်းမှာ အရေးပါသော လုပ်ငန်းဖြစ်သည်။
မြို့၏ အပြင်ဘက်တွင် ၆ ကီလိုမီတာမျှ ရှည်လျားသော သဲသောင်ကမ်းခြေကြောင့် ဖြစ်သည်။
စကယ်လ်ဒါ ဗိုက်ကင် ပင်လယ်အော်မှ တိုက်ခိုက်လာသော လေများကြောင့် ကမ်းခြေသည် သင်္ဘောသားများ၊ ရေလှိုင်းစီးသူများ၊ ရွှက်လွင့်သူများ ကြိုက်နှစ်သက်ရာ ဒေသ ဖြစ်သည်။
အခြားထင်ရှားသော လုပ်ငန်းမှာ အန်ဂယ်လ်ဟုမ်း ဂလပ်စ်၏ အိုက်စကရင် လုပ်ငန်းဖြစ်ပြီး တစ်နှစ်လျှင် အိုက်စကရင် ၁.၂ သန်း လီတာ မျှ ရောင်းအားရှိသည်။
အထူးထင်ရှားသော နေရာမှာ အန်ဂယ်လ်ဟုမ်းရှိ ယူအက်ဖ်အို အမှတ်တရ နေရာ ဖြစ်သည်။
ဤဆောင်းပါးတွင် မြန်မာနိုင်ငံရှိ နိုင်ငံရေးပါတီများကို ကဏ္ဍအလိုက် စာရင်းပြုစုဖော်ပြထားသည်။
အထွေထွေရွေးကောက်ပွဲ၊ ၂၀၂၅ နိုင်ငံရေးပါတီများမှတ်ပုံတင်ခြင်းနည်းဥပဒေများ (၂၀၂၃ ခုနှစ်) နှင့် နိုင်ငံရေးပါတီများမှတ်ပုံတင်ခြင်းနည်းဥပဒေများကို ပြင်ဆင်သည့်နည်းဥပဒေများ (၂၀၂၄ ခုနှစ်) အရ မှတ်ပုံတင်ထားသော နိုင်ငံရေးပါတီများသည် အောက်ပါအတိုင်း​ ရှိပါသည်။